b'\n_START_ARTICLE_\nDragica Gra\xc4\x8dner\n_START_SECTION_\n\xc5\xbdivljenje\n_START_PARAGRAPH_\nDragica Gra\xc4\x8dner se je rodila 14. novembra 1961 v Ljubljani, kjer je obiskovala Osnovno \xc5\xa1olo Valentina Vodnika. Kot osnovno\xc5\xa1olka je pela v zboru RTV Slovenija. Leta 1980 je maturirala na ljubljanski Gimnaziji Jo\xc5\xbeeta Ple\xc4\x8dnika. \xc5\xa0tudij je nadaljevala na Pedago\xc5\xa1ki fakulteti, kjer je leta 1983 diplomirala. Po izobrazbi je u\xc4\x8diteljica razrednega pouka. Kasneje je s \xc5\xa1tudijem na Pedago\xc5\xa1ki fakulteti v Ljubljani nadaljevala ter v leta 2008 diplomirala (Pravljica in proces individualizacije)._NEWLINE_Zaposlena je v Bolni\xc5\xa1ni\xc4\x8dni \xc5\xa1oli, kjer pou\xc4\x8duje na razredni stopnji. Je mati dveh h\xc4\x8dera. V prostem \xc4\x8dasu rada pi\xc5\xa1e pesmi in haikuje; zanima se tudi za duhovnost, astrologijo in borilne ve\xc5\xa1\xc4\x8dine.\n_START_SECTION_\nDelo\n_START_PARAGRAPH_\nDragica Gra\xc4\x8dner se je s pisanjem sre\xc4\x8dala \xc5\xbee v osnovni \xc5\xa1oli. Za nate\xc4\x8daj je napisala zmagovalno znanstvenofantasti\xc4\x8dno zgodbo z naslovom Marsovci napadajo, ki je bila nato objavljena v mese\xc4\x8dniku Sirius. Leta 1984 izdala svojo prvo knjigo z naslovom Pun\xc4\x8dka, kje si doma?.'